Lisa 1
KKaitseväe peastaabi 
väljaõppeosakonna ülema 28.08.2024
kirja nr KV-3.1-3/24/16509 juurde

Kaitseväe 2024. a kindral Johan Laidoneri XXV olümpiateatejooksus meistrivõistluste juhend

1.	Eesmärk: kindral Johan Laidoneri mälestusele ja olümpia-aatele pühendatud teatejooks on kutsutud looma vaimset sidet kunagiste ja tänaste põlvede vahel. Panna proovile oma sportlik visadus ja tahtejõud ning selgitada välja parim Kaitseväe võistkond.
2.	Aeg ja koht: 26.09.2024 Eesti Sõjamuuseum - kindral Laidoneri muuseum
13:30–14:00 võistkondade nimeline registreerimine
14:15 võistluste avamine
15:00 võistluste start
16:00 autasustamine
3.	Eelülesandmine:	
3.1.	Võistkonna osalemisest tuleb teavitada meiliaadressidele urmas.rajaver@mil.ee hiljemalt 19. september 2024.
3.2.	Võistkondade nimeline ülesandmine saata meiliaadressile urmas.rajaver@mil.ee hiljemalt 24.09.2024 kella 12:00-ks.
3.3.	 Eelülesandmisega hilinejaid võistlustele ei lubata.
4.	Osavõtjad:	
4.1.	Kaitseväe peastaabi ja diviisi staabi, väeliikide staapide ja väeüksuste, keskalluvusega struktuuriüksuste, Kaitseliidu maakaitseringkondade ning liitlasüksuste võistkonnad.
4.2.	Iga üksus võib välja panna piiramatu arvu võistkondi.
4.3.	Arvesse läheb võistlusgrupi parim võistkond.
5.	Võistlusalad- ja tingimused:
5.1.	Üldarvestuses on võistkonna suurus kaheksa võistlejat. Võistlusmaa pikkus on ca 6 kilomeetrit, etapi pikkuseks ca 650–750 meetrit.
5.2.	Segavõistkondade arvestuses koosneb võistkond kuuest liikmest. Võistkonna liikmeteks on meesveteranid (sünniaasta 1989 ja varem) ja kaks naisvõistlejat (jooksevad esimese ja kuuenda vahetuse). Võistlusmaa pikkus on ca 4,5 kilomeetrit, etapi pikkuseks ca 650–750 meetrit.
6.	Tulemuste arvestus:
6.1.	Vastavalt jooksu tulemustele oma võistlusgrupis.
6.2.	Üksuste/asutuste vaheline paremusjärjestus selgitatakse kahe võistlusgrupi (üldarvestus ja segavõistkondade arvestus) kohapunktide summa alusel.
6.3.	Kahe või rohkema üksuse võrdse punktisumma korral saab määravaks üldarvestuse parem koht.
6.4.	Teatejooksus antakse kohapunkte vastavalt:

	1. koht	2. koht	3. koht	4. koht	5. koht	6. koht	7. koht	8. koht	9. koht	10. koht	
Üldarvestus ja segavõistkonnad	750p	700p	650p	600p	550p	500p	450p	400p	350p	300p	
	11. koht	12. koht	13. koht	14. koht	15. koht						
Üldarvestus ja segavõistkonnad	250p	200p	150p	100p	50p						

7.	Autasustamine: 
7.1.	Kolme esimest võistkonda oma võistlusgrupis autasustatakse medaliga, võitnud võistkonda lisaks karikaga. 
7.2.	Kaitseväe meistriks tulnud võistkonda autasustatakse Kaitseväe meistri särgiga. 
7.3.	Koondarvestuses esimest kolme üksust autasustatakse rändkarikatega, üldvõitjaks tulnud võistkonda lisaks seinakilbiga.

Koostaja:

Meelis Stamm
Major
KVPS väljaõppeosakonna
väljaõppe jaoskonna staabiohvitser